สวัสดีค่ะ ประจำเดือนหนูมาไม่ปกติ สูติเลยให้ยาคุมกำเนิดมารับประทานเพื่อปรับฮอร์โมน หลังจากไปพบแพทย์ได้1วัน ประจำเดือนก็มา แต่มาน้อยมากค่ะ แค่เปื้อนกกน. อย่างนี้หนูต้องรับประทานยาคุมไหมคะ หนูทานมา1อาทิตย์แล้วค่ะ ต้องหยุดยาให้ประจำเดือนมาไหม หรือรับประทานยาต่อแล้วรอใฟ้มาในเดือนหน้า. หรือกินแล้วมีโอกาสท้องไหมคะ
สวัสดีค่ะ ประจำเดือนมาไม่สม่ำเสมอ อาจมีสาเหตุจาก-ถุงน้ำหลายใบในรังไข่-พังผืดมดลูก-ความเครียด ความกังวล-โรคไทรอยด์-น้ำหนักตัวที่มากหรือน้อยผิดปกติแนะนำพบสูตินรีแพทย์เพื่อหาสาเหตุด้วยการตรวจภายในและอัลตราซาวน์หน้าท้อง การรับประทานยาคุมกำเนิด อาจช่วยปรับประจำเดือนให้มาสม่ำเสมอได้ แต่หากสาเหตุยังไม่ได้รับการแก้ไข หากหยุดยาก็จะกลับมาเป็นซ้ำหากได้เริ่มรับประทานยาคุมไปแล้ว ควรรรับประทานต่อไปให้ครบแผง ไม่ควรหยุดกลางคัน และกลับไปติดตามอาการกับแพทย์ตามนัด ยกเว้นว่ามีเลือดออกมาก ปวดหน่วงท้องน้อย ควรกลับไปพบแพทย์ก่อนนัด ส่วนฤทธิ์การคุมกำเนิดของยานั้นแนะนำถามแพทย์ที่ดูแลโดยตรงว่าฮอร์โมนที่รับประทานเป็นแบบเดียวกับยาคุมกำเนิดเลยหรือไม่